ประกาศกระทรวงการคลังเรื่อง การบริหารและการควบคุมแสตมป์สรรพสามิต[๑] เพื่อให้การบริหารและการควบคุมแสตมป์สรรพสามิตเป็นไปอย่างมีประสิทธิภาพและมีมาตรฐานเป็นไปในแนวทางเดียวกัน อาศัยอำนาจความในมาตรา ๕ แห่งพระราชบัญญัติภาษีสรรพสามิตพ.ศ. ๒๕๖๐ รัฐมนตรีว่าการกระทรวงการคลังจึงออกประกาศไว้ดังต่อไปนี้ข้อ ๑ ให้ยกเลิกระเบียบกระทรวงการคลัง ว่าด้วยการรับจ่าย เก็บรักษาเกี่ยวกับแสตมป์สรรพสามิต พ.ศ. ๒๕๕๓ลงวันที่ ๒๑ ตุลาคม พ.ศ. ๒๕๕๓ข้อ ๒ ในประกาศนี้แสตมป์สรรพสามิต หมายความว่า แสตมป์ที่รัฐบาลทำหรือจัดให้มีขึ้นเพื่อใช้ในการจัดเก็บภาษีตามพระราชบัญญัติภาษีสรรพสามิตพ.ศ. ๒๕๖๐ และให้หมายความรวมถึงเครื่องหมายแสดงการเสียภาษีของทางราชการซึ่งกรมสรรพสามิตทำหรือจัดให้มีขึ้นสถานที่เก็บแสตมป์ หมายความว่า ห้อง ตู้ หีบ หรือกำปั่น ที่มีความมั่นคงแข็งแรง ซึ่งตั้ง ณ กรมสรรพสามิตสำนักงานสรรพสามิตพื้นที่ สำนักงานสรรพสามิตพื้นที่สาขา และให้รวมถึงสถานที่อื่นที่อธิบดีกรมสรรพสามิตให้ใช้เก็บรักษาแสตมป์สรรพสามิตด้วยอธิบดี หมายความว่า อธิบดีกรมสรรพสามิตข้อ ๓ เพื่อประโยชน์ในการจัดเก็บภาษี แสตมป์สรรพสามิตทุกชนิดให้มีมูลค่าเท่ากับค่าภาษีสรรพสามิตตามอัตราที่กำหนดในกฎกระทรวงกำหนดพิกัดอัตราภาษีสรรพสามิตที่ออกโดยพระราชบัญญัติภาษีสรรพสามิตพ.ศ. ๒๕๖๐หมวด ๑การรับและการเก็บรักษาแสตมป์สรรพสามิต ข้อ ๔ ให้แต่งตั้งคณะกรรมการตรวจนับและรับแสตมป์สรรพสามิตดังต่อไปนี้๔.๑กรณีกรมสรรพสามิต ให้อธิบดีแต่งตั้งจากข้าราชการซึ่งปฏิบัติหน้าที่ในสำนักบริหารการคลังและรายได้ประกอบด้วย ข้าราชการซึ่งดำรงตำแหน่งประเภทวิชาการตั้งแต่ระดับชำนาญการขึ้นไป เป็นประธานกรรมการและข้าราชการหรือพนักงานราชการ อีกจำนวนไม่น้อยกว่าสองคนเป็นกรรมการ๔.๒ กรณีสำนักงานสรรพสามิตพื้นที่ให้สรรพสามิตพื้นที่แต่งตั้งจากข้าราชการซึ่งปฏิบัติหน้าที่ในสำนักงานสรรพสามิตพื้นที่ประกอบด้วย สรรพสามิตพื้นที่หรือผู้แทน เป็นประธานกรรมการและข้าราชการหรือพนักงานราชการอีกจำนวนไม่น้อยกว่าสองคน เป็นกรรมการ๔.๓กรณีสำนักงานสรรพสามิตพื้นที่สาขา ให้สรรพสามิตพื้นที่แต่งตั้งจากข้าราชการหรือพนักงานราชการซึ่งปฏิบัติหน้าที่ในสำนักงานสรรพสามิตพื้นที่สาขาประกอบด้วย สรรพสามิตพื้นที่สาขาหรือผู้แทน เป็นประธานกรรมการ และข้าราชการหรือพนักงานราชการอีกจำนวนไม่น้อยกว่าสองคนเป็นกรรมการถ้ากรรมการตรวจนับและรับแสตมป์สรรพสามิตที่ได้รับการแต่งตั้งตามข้อ๔.๑ ถึงข้อ ๔.๓ แล้วแต่กรณี ผู้ใดไม่สามารถปฏิบัติหน้าที่ได้ให้ผู้มีอำนาจแต่งตั้งพิจารณาแต่งตั้งข้าราชการหรือพนักงานราชการผู้อื่นเป็นกรรมการแทนชั่วคราวหรือจะแต่งตั้งไว้เป็นการประจำเพื่อปฏิบัติหน้าที่แทนชั่วคราวก็ได้ข้อ ๕ ให้แต่งตั้งคณะกรรมการเก็บรักษาแสตมป์สรรพสามิตดังต่อไปนี้๕.๑กรณีกรมสรรพสามิต ให้อธิบดีแต่งตั้งจากข้าราชการซึ่งปฏิบัติหน้าที่ในสำนักบริหารการคลังและรายได้ประกอบด้วย ข้าราชการซึ่งดำรงตำแหน่งประเภทวิชาการตั้งแต่ระดับชำนาญการขึ้นไป เป็นประธานกรรมการและข้าราชการหรือพนักงานราชการอีกจำนวนไม่น้อยกว่าสองคน เป็นกรรมการ๕.๒กรณีสำนักงานสรรพสามิตพื้นที่ ให้สรรพสามิตพื้นที่แต่งตั้งจากข้าราชการซึ่งปฏิบัติหน้าที่ในสำนักงานสรรพสามิตพื้นที่ประกอบด้วย ข้าราชการซึ่งดำรงตำแหน่งประเภทวิชาการตั้งแต่ระดับชำนาญการขึ้นไปหรือประเภททั่วไประดับอาวุโสเป็นประธานกรรมการ และข้าราชการหรือพนักงานราชการอีกจำนวนไม่น้อยกว่าสองคน เป็นกรรมการ๕.๓กรณีสำนักงานสรรพสามิตพื้นที่สาขา ให้สรรพสามิตพื้นที่แต่งตั้งจากข้าราชการหรือพนักงานราชการซึ่งปฏิบัติหน้าที่ในสำนักงานสรรพสามิตพื้นที่สาขาประกอบด้วย ข้าราชการซึ่งดำรงตำแหน่งประเภทวิชาการตั้งแต่ระดับปฏิบัติการขึ้นไปหรือประเภททั่วไปตั้งแต่ระดับปฏิบัติงานขึ้นไปเป็นประธานกรรมการและข้าราชการหรือพนักงานราชการอีกจำนวนไม่น้อยกว่าหนึ่งคน เป็นกรรมการถ้ากรรมการเก็บรักษาแสตมป์สรรพสามิตที่ได้รับการแต่งตั้งตามข้อ๕.๑ ถึงข้อ ๕.๓ แล้วแต่กรณี ผู้ใดไม่สามารถปฏิบัติหน้าที่ได้ให้ผู้มีอำนาจแต่งตั้งพิจารณาแต่งตั้งข้าราชการหรือ พนักงานราชการผู้อื่นเป็นกรรมการแทนชั่วคราวหรือจะแต่งตั้งไว้เป็นการประจำเพื่อปฏิบัติหน้าที่แทนชั่วคราวก็ได้ข้อ ๖ ให้มีสถานที่เก็บแสตมป์สำหรับเก็บรักษาแสตมป์สรรพสามิตในสถานที่ราชการในกรณีสถานที่เก็บแสตมป์ในสถานที่ราชการมีไม่เพียงพอหรือมีกรณีอื่นอันเป็นเหตุให้ไม่สามารถนำแสตมป์เข้าเก็บรักษาได้ ให้เก็บรักษาแสตมป์ไว้ณ สถานที่อื่นได้ ทั้งนี้ ต้องได้รับอนุญาตจากอธิบดีสถานที่เก็บแสตมป์ให้มีกุญแจอย่างน้อยสองสำรับแต่ละสำรับกุญแจต้องมีลักษณะต่างกัน ในหนึ่งสำรับให้มีลูกกุญแจไม่น้อยกว่าสองดอกแต่ไม่เกินสามดอกโดยมอบลูกกุญแจให้กรรมการเก็บรักษาแสตมป์สรรพสามิตหนึ่งดอก ส่วนลูกกุญแจที่เหลือให้นำฝากเก็บรักษาไว้ในลักษณะหีบห่อณ ตู้นิรภัยของสำนักบริหารการคลังและรายได้ หรือสำนักงานสรรพสามิตพื้นที่ หรือสำนักงานสรรพสามิตพื้นที่สาขาแล้วแต่กรณีสถานที่เก็บแสตมป์ที่มีกุญแจสองสำรับให้ประธานกรรมการ และกรรมการที่อาวุโสถือลูกกุญแจคนละดอก ส่วนสถานที่เก็บแสตมป์ที่มีกุญแจสามสำรับให้กรรมการถือลูกกุญแจคนละดอกข้อ ๗ ให้คณะกรรมการตรวจนับและรับแสตมป์สรรพสามิตตามข้อ๔ ทำการตรวจนับและรับแสตมป์สรรพสามิตตามหลักฐานการนำส่ง และจัดทำบันทึกการตรวจรับไว้เป็นหลักฐานว่าถูกต้องหรือไม่แล้วส่งมอบให้คณะกรรมการเก็บรักษาแสตมป์สรรพสามิตตามข้อ๕ เพื่อนำเข้าเก็บรักษาและรายงานกรมสรรพสามิต หรือสำนักงานสรรพสามิตพื้นที่ แล้วแต่กรณีหมวด ๒การเบิกและจ่ายแสตมป์สรรพสามิต ข้อ ๘ การเบิกแสตมป์สรรพสามิต เพื่อไว้สำรองจ่าย๘.๑กรณีส่วนราชการอื่น ให้หัวหน้าส่วนราชการทำหนังสือขอเบิกแสตมป์ตามชนิดและจำนวนที่ต้องการไปยังสำนักงานสรรพสามิตพื้นที่ในเขตพื้นที่ที่รับผิดชอบเป็นการล่วงหน้าโดยระบุชื่อและตำแหน่งของเจ้าหน้าที่ผู้รับแสตมป์ พร้อมวันที่มารับแสตมป์๘.๒กรณีสำนักงานสรรพสามิตพื้นที่ ให้สรรพสามิตพื้นที่ทำหนังสือขอเบิกแสตมป์ตามชนิดและจำนวนที่ต้องการไปยังกรมสรรพสามิตเป็นการล่วงหน้าไม่น้อยกว่าสิบห้าวันโดยแจ้งให้ชัดเจนด้วยว่าสำนักงานสรรพสามิตพื้นที่ประสงค์ให้กรมสรรพสามิตนำส่งแสตมป์หรือจะไปขอรับแสตมป์เอง พร้อมกับระบุชื่อและตำแหน่งของเจ้าหน้าที่ผู้รับแสตมป์ พร้อมวันที่มารับแสตมป์๘.๓กรณีสำนักงานสรรพสามิตพื้นที่สาขา ให้สรรพสามิตพื้นที่สาขาทำหนังสือขอเบิกแสตมป์ตามชนิดและจำนวนที่ต้องการไปยังสำนักงานสรรพสามิตพื้นที่โดยระบุชื่อและตำแหน่งของเจ้าหน้าที่ผู้รับแสตมป์ข้อ ๙ การจ่ายแสตมป์สรรพสามิต๙.๑กรณีส่วนราชการอื่น ให้สำนักงานสรรพสามิตพื้นที่ในเขตพื้นที่รับผิดชอบตรวจเอกสารหลักฐานการขอรับแสตมป์เมื่อเห็นว่าถูกต้องให้จ่ายแสตมป์ตามชนิดและจำนวนตามหนังสือที่ขอเบิกแสตมป์๙.๒กรณีสำนักงานสรรพสามิตพื้นที่ ให้สำนักบริหารการคลังและรายได้จ่ายแสตมป์โดยจัดทำใบส่งแสตมป์แบบ ส.ส. ๑/๔๘ ท้ายประกาศนี้ซึ่งประกอบด้วย ๕ ตอนดังนี้(๑) ต้นขั้ว ให้เก็บไว้ที่สำนักบริหารการคลังและรายได้(๒) ตอนที่ ๑ และ ๒ ส่งให้สำนักงานสรรพสามิตพื้นที่ โดยทำหนังสือนำส่งเพื่อใช้เป็นหลักฐานตรวจสอบเมื่อสำนักงานสรรพสามิตพื้นที่ตรวจสอบแล้วให้ทำหนังสือพร้อมแนบใบส่งแสตมป์ ตอนที่ ๒ส่งคืนกรมสรรพสามิต(๓) ประจำห่อ ใช้กำกับการนำส่งแสตมป์ที่ขอเบิก(๔) สำเนา ส่งให้สำนักงานสรรพสามิตภาคโดยทำหนังสือนำส่งในกรณีกรมสรรพสามิตนำส่งแสตมป์สรรพสามิตให้สำนักงานสรรพสามิตพื้นที่ตามที่แจ้งความประสงค์ให้สำนักบริหารการคลังและรายได้จัดเจ้าหน้าที่จำนวนตามความเหมาะสม โดยให้ข้าราชการซึ่งดำรงตำแหน่งประเภทวิชาการตั้งแต่ระดับชำนาญการขึ้นไปหรือประเภททั่วไปตั้งแต่ระดับชำนาญงานขึ้นไปเป็นหัวหน้าควบคุมการนำส่ง หรือนำส่งแสตมป์สรรพสามิตด้วยวิธีการอื่นได้ ทั้งนี้ ต้องได้รับการอนุมัติจากอธิบดี๙.๓กรณีสำนักงานสรรพสามิตพื้นที่สาขา ให้สำนักงานสรรพสามิตพื้นที่จ่ายแสตมป์ตามชนิดตามหนังสือที่ขอเบิกโดยให้พิจารณาจ่ายในจำนวนที่เหมาะสมต่อการใช้แสตมป์แต่ละชนิดในแต่ละพื้นที่สาขา โดยจัดทำใบส่งแสตมป์แบบ ส.ส. ๑/๔๘ โดยอนุโลมซึ่งประกอบด้วย ๕ ตอนดังนี้(๑) ต้นขั้ว ให้เก็บไว้ที่สำนักงานสรรพสามิตพื้นที่(๒) ตอนที่ ๑ และ ๒ ส่งให้สำนักงานสรรพสามิตพื้นที่สาขา โดยทำหนังสือนำส่งเพื่อใช้เป็นหลักฐานตรวจสอบเมื่อสำนักงานสรรพสามิตพื้นที่สาขาตรวจสอบแล้ว ให้ทำหนังสือพร้อมแนบใบส่งแสตมป์ ตอนที่๒ ส่งคืนสำนักงานสรรพสามิตพื้นที่(๓) ประจำห่อ ใช้กำกับการนำส่งแสตมป์ที่ขอเบิก(๔) สำเนา ส่งให้สำนักงานสรรพสามิตภาคโดยทำหนังสือนำส่ง๙.๔กรณีจ่ายให้ผู้เสียภาษี ให้จ่ายตามหลักฐานการเสียภาษี เมื่อเจ้าหน้าที่ได้จ่ายแสตมป์แล้วให้นำหลักฐานดังกล่าวบันทึกลงบัญชีคุมการรับ - จ่ายแสตมป์สรรพสามิตตามแบบ ส.ส. ๐๓ -๐๑ ท้ายประกาศนี้หมวด ๓การส่งคืนและรับคืนแสตมป์สรรพสามิต ข้อ ๑๐ แสตมป์สรรพสามิตที่ไม่มีความจำเป็นต้องใช้ในราชการอีกต่อไปให้ส่งคืนกรมสรรพสามิตกรณีสำนักงานสรรพสามิตพื้นที่หรือสำนักงานสรรพสามิตพื้นที่สาขา หรือส่วนราชการอื่นที่ได้รับแสตมป์ไปมีความประสงค์ส่งคืนแสตมป์ให้ทำหนังสือแจ้งรายละเอียดแสตมป์ที่ส่งคืนพร้อมระบุเหตุผลโดยให้ระบุชื่อและตำแหน่งของเจ้าหน้าที่ผู้ส่งคืนกรณีกรมสรรพสามิตหรือสำนักงานสรรพสามิตพื้นที่ เป็นผู้รับคืนแสตมป์ ให้คณะกรรมการตรวจนับและรับแสตมป์สรรพสามิตทำการตรวจสอบแสตมป์ตามหลักฐานการส่งคืนแสตมป์และจัดทำบันทึกการตรวจรับไว้เป็นหลักฐาน แล้วส่งมอบคณะกรรมการเก็บรักษาแสตมป์สรรพสามิตเพื่อนำเข้าเก็บรักษาและรายงานกรมสรรพสามิตหรือสำนักงานสรรพสามิตพื้นที่แล้วแต่กรณี ต่อไปหมวด ๔การควบคุมแสตมป์สรรพสามิตทางบัญชี ข้อ ๑๑ สำนักบริหารการคลังและรายได้ ต้องจัดทำบัญชีคุมการรับ- จ่ายแสตมป์สรรพสามิตตามแบบ ส.ส. ๐๓ - ๐๑ โดยบันทึกรายการทุกครั้งที่มีการรับ - จ่ายแสตมป์ และเมื่อสิ้นเดือนให้จัดทำรายงานการรับ- จ่ายแสตมป์ และแสตมป์สรรพสามิตคงเหลือเสนอกรมสรรพสามิตทราบข้อ ๑๒ สำนักงานสรรพสามิตพื้นที่ ต้องจัดทำบัญชีคุมการรับ- จ่ายแสตมป์สรรพสามิตตามแบบ ส.ส. ๐๓ - ๐๑ ท้ายประกาศนี้ โดยบันทึกรายการทุกครั้งที่มีการรับ - จ่ายแสตมป์ และเมื่อสิ้นเดือนให้จัดทำงบเดือนการรับ- จ่ายแสตมป์สรรพสามิต ตามแบบ ส.ส. ๒/๔๐ ส่งกรมสรรพสามิตและสำเนาให้สำนักงานสรรพสามิตภาคภายในวันที่สิบห้าของเดือนถัดไปข้อ ๑๓ สำนักงานสรรพสามิตพื้นที่สาขา ต้องจัดทำบัญชีคุมการรับ- จ่ายแสตมป์สรรพสามิตตามแบบ ส.ส. ๐๓ - ๐๑ โดยบันทึกรายการทุกครั้งที่มีการรับ - จ่ายแสตมป์ และเมื่อสิ้นเดือนให้ทำงบเดือนการรับ - จ่ายแสตมป์สรรพสามิตตามแบบ ส.ส. ๒/๔๐ส่งสำนักงานสรรพสามิตพื้นที่ภายในวันที่ห้าของเดือนถัดไปหมวด ๕การตรวจสอบแสตมป์สรรพสามิต ข้อ ๑๔ การตรวจสอบแสตมป์สรรพสามิตประจำเดือน๑๔.๑ให้ผู้อำนวยการสำนักบริหารการคลังและรายได้ แต่งตั้งข้าราชการในสำนักบริหารการคลังและรายได้อย่างน้อยสามคน เป็นคณะกรรมการตรวจนับแสตมป์คงเหลือของกรมสรรพสามิตเป็นประจำทุกเดือนแล้วรายงานให้กรมสรรพสามิตทราบ๑๔.๒ให้สรรพสามิตพื้นที่ แต่งตั้งข้าราชการในสำนักงานสรรพสามิตพื้นที่อย่างน้อยสองคน เป็นคณะกรรมการตรวจนับแสตมป์คงเหลือของสำนักงานสรรพสามิตพื้นที่สำนักงานสรรพสามิตพื้นที่สาขา เป็นประจำทุกเดือน แล้วรายงานให้ผู้อำนวยการสำนักงานสรรพสามิตภาคทราบ๑๔.๓ให้ผู้อำนวยการสำนักงานสรรพสามิตภาค ตรวจสอบแสตมป์คงเหลือของสำนักงานสรรพสามิตพื้นที่สำนักงานสรรพสามิตพื้นที่สาขา เป็นประจำทุกสามเดือน แล้วรายงานให้กรมสรรพสามิตทราบข้อ ๑๕ กรณีคณะกรรมการตรวจนับแสตมป์คงเหลือ ตรวจสอบแสตมป์สรรพสามิตตามข้อ๑๔ แล้วพบว่าแสตมป์สรรพสามิตสูญหายทำให้แสตมป์คงเหลือไม่ตรงตามบัญชีคุมการรับ -จ่ายแสตมป์สรรพสามิต หรือปรากฏว่ามีแสตมป์สรรพสามิตชำรุด หรือเสื่อมสภาพ ให้รายงานผู้บังคับบัญชาทราบโดยเร็วและให้ผู้มีอำนาจตามข้อ ๑๔ แต่งตั้งคณะกรรมการตรวจสอบหาข้อเท็จจริงหากผลการพิจารณาปรากฏว่าจะต้องหาตัวเจ้าหน้าที่ผู้รับผิดให้ดำเนินการตามกฎหมายและระเบียบทางราชการที่เกี่ยวข้องต่อไป๑๕.๑กรณีแสตมป์สรรพสามิตชำรุด เสื่อมสภาพ หรือสูญหาย ให้เจ้าหน้าที่ผู้รับผิดชดใช้เท่ากับค่าพิมพ์แสตมป์เว้นแต่(ก) การสูญหายนั้นเกิดจากเหตุสุดวิสัย หรือการชำรุด หรือเสื่อมสภาพเป็นไปตามธรรมชาติหรือเกิดจากเหตุสุดวิสัยให้รายงานกรมสรรพสามิตพร้อมเหตุผลที่ไม่ควรมีเจ้าหน้าที่ผู้ใดต้องชดใช้ค่าพิมพ์แสตมป์เพื่อเสนอต่ออธิบดีพิจารณาอนุมัติต่อไป(ข) การสูญหายนั้นเกิดจากการทุจริต ให้เจ้าหน้าที่ผู้รับผิดชดใช้เท่ากับค่าภาษีสรรพสามิตตามอัตราที่ใช้บังคับอยู่ในเวลาที่พบว่าแสตมป์สูญหายไปจากบัญชี๑๕.๒แสตมป์สรรพสามิตที่ชำรุด หรือเสื่อมสภาพให้ดำเนินการส่งคืนกรมสรรพสามิตโดยด่วนเพื่อทำลายต่อไปข้อ ๑๖ การตรวจสอบแสตมป์สรรพสามิตประจำปี ให้ดำเนินการก่อนสิ้นเดือนกันยายนทุกปีโดยให้อธิบดีหรือสรรพสามิตพื้นที่ แต่งตั้งข้าราชการภายในกรมสรรพสามิตหรือสำนักงานสรรพสามิตพื้นที่แล้วแต่กรณี เพื่อตรวจสอบการรับจ่ายแสตมป์สรรพสามิตงวดตั้งแต่วันที่ ๑ ตุลาคมปีก่อน จนถึงวันที่ ๓๐ กันยายนปีปัจจุบัน และตรวจนับแสตมป์คงเหลืออยู่เพียงวันสิ้นงวดนั้นในการตรวจสอบแสตมป์สรรพสามิตตามวรรคแรกให้ดำเนินการตรวจสอบแสตมป์ในวันเปิดทำการวันแรกของปีงบประมาณเป็นต้นไป ว่าการรับจ่ายถูกต้องหรือไม่แสตมป์คงเหลือตรงตามบัญชีหรือไม่ มีแสตมป์ใดชำรุด เสื่อมสภาพ หรือสูญหายไปเพราะเหตุใดหรือแสตมป์ใดไม่จำเป็นต้องใช้ในราชการให้รายงานผลการตรวจสอบต่อผู้แต่งตั้งภายในสามสิบวันทำการนับแต่วันเริ่มดำเนินการตรวจสอบแสตมป์ข้อ ๑๗ เมื่ออธิบดีหรือสรรพสามิตพื้นที่แล้วแต่กรณี ได้รับรายงานตามข้อ ๑๖ และปรากฏว่ามีแสตมป์สรรพสามิตชำรุด เสื่อมสภาพหรือสูญหายไปให้ดำเนินการตามข้อ ๑๕ โดยอนุโลมหมวด ๖การทำลายและการตัดบัญชีแสตมป์สรรพสามิต ข้อ ๑๘ แสตมป์สรรพสามิตที่ชำรุด เสื่อมสภาพ หรือหมดความจำเป็นต้องใช้ในราชการให้ดำเนินการขออนุมัติทำลายตามหลักเกณฑ์ดังต่อไปนี้๑๘.๑กรณีแสตมป์สรรพสามิตที่ขอทำลายมีมูลค่าการพิมพ์รวมกันเกิน ๑,๐๐๐,๐๐๐ บาท ให้อธิบดีเป็นผู้พิจารณาอนุมัติ๑๘.๒กรณีแสตมป์สรรพสามิตที่ขอทำลายมีมูลค่าการพิมพ์รวมกันไม่เกิน ๑,๐๐๐,๐๐๐ บาท ให้ผู้อำนวยการสำนักบริหารการคลังและรายได้เป็นผู้พิจารณาอนุมัติข้อ ๑๙ ให้ผู้มีอำนาจตามข้อ ๑๘ แต่งตั้งคณะกรรมการตรวจสอบแสตมป์สรรพสามิตที่ชำรุดเสื่อมสภาพหรือหมดความจำเป็นต้องใช้ในราชการ และแต่งตั้งคณะกรรมการทำลายแสตมป์สรรพสามิต จากข้าราชการไม่น้อยกว่าเจ็ดคนและเมื่อดำเนินการแล้วให้รายงานผู้มีอำนาจแต่งตั้งภายในสามสิบวันทำการข้อ ๒๐ การทำลายแสตมป์สรรพสามิตให้ทำลายโดยวิธีการเผาไฟหรือวิธีการอื่นตามที่อธิบดีอนุมัติเป็นรายกรณีไปข้อ ๒๑ เมื่อได้ดำเนินการข้อ ๒๐ แล้ว ให้เจ้าหน้าที่ตัดจ่ายแสตมป์สรรพสามิตนั้นออกจากบัญชีแล้วแจ้งให้อธิบดีทราบหมวด ๗เบ็ดเตล็ด ข้อ ๒๒ กรณีที่ไม่ได้มีการกำหนดวิธีการและหลักเกณฑ์ไว้ตามประกาศนี้ให้ดำเนินการตามกฎหมายหรือระเบียบของทางราชการที่เกี่ยวข้องข้อ ๒๓ ให้อธิบดีมีอำนาจกำหนดแนวทางการปฏิบัติ เพื่อให้เป็นไปตามประกาศนี้บทเฉพาะกาล ข้อ ๒๔ การดำเนินการใด ๆ เกี่ยวกับแสตมป์สรรพสามิตที่ได้กระทำไปแล้วตามระเบียบกระทรวงการคลังว่าด้วยการรับ จ่าย เก็บรักษาเกี่ยวกับแสตมป์สรรพสามิต พ.ศ. ๒๕๕๓ ให้ยังคงใช้ได้ต่อไปจนกว่าการดำเนินการนั้นจะเสร็จสิ้นไปข้อ ๒๕ ประกาศนี้ให้ใช้บังคับตั้งแต่วันประกาศเป็นต้นไปประกาศ ณ วันที่ ๒๘ กันยายน พ.ศ. ๒๕๖๑อภิศักดิ์ ตันติวรวงศ์รัฐมนตรีว่าการกระทรวงการคลังรายการ ผู้ลงบัญชีผู้รับผิดชอบ หมายเหตุ[เอกสารแนบท้าย]๑.ใบรับแสตมป์ (แบบ ส.ส. ๑/๔๘)๒.งบเดือนการรับ จ่ายแสตมป์สรรพสามิต (แบบ ส.ส. ๒/๔๐)๓.บัญชีคุมการรับ-จ่ายแสตมป์สรรพสามิต(แบบ ส.ส.๐๓ - ๐๑)พัชรภรณ์/ธนบดี/จัดทำ๒๔ ธันวาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๘๒ ง/หน้า ๑๑/๘ พฤศจิกายน ๒๕๖๑